Μίχκελ Βέσκε

Ο Μίχκελ Βέσκε (εσθονικά: Mihkel Veske, 16/28 Ιανουαρίου 1843 – 4/16 Μαΐου 1890) ήταν Εσθονός ποιητής και γλωσσολόγος του β΄ μισού του 19ου αιώνα καθώς και σημαντική προσωπικότητα του εθνικού κινήματος της πατρίδας τουIndrek Rohtmets, A Cultural Guide to Estonia. Travel Companion, Varrak, 2006, σελ. 312.Jean-Jacques Subrenat, Estonia. Identity and Independence, Rodopi, 2004, σελ. 92..

 Βιογραφία 
Γεννήθηκε το 1843 στον οικισμό Μέτσλα της επαρχίας Βίλγιαντι της Εσθονίας, η οποία τότε αποτελούσε κομμάτι της Ρωσικής Αυτοκρατορίας. Μετά την ολοκλήρωση των εγκύκλιων σπουδών του σε σχολεία της γενέτειράς του, εκδήλωσε ενδιαφέρον προκειμένου να γίνει ιεραπόστολος. Για αυτόν τον λόγο μετέβη στη Γερμανία όπου τελικά εισήχθη το 1867 στο Πανεπιστήμιο της Λειψίας, από όπου έλαβε διδακτορικό  στη γλωσσολογία το 1872 ή 1873, όντας ο πρώτος Εσθονός που κατάφερνε κάτι τέτοιο στο συγκεκριμένο επιστημονικό πεδίοIrmengard Rauch, Gerald F. Carr, Language change, Indiana University Press, 1983, σελ. 13.. Στη συνέχεια επέστρεψε στην Εσθονία όπου κατέλαβε την έδρα του λέκτορα της εσθονικής γλώσσας στο Πανεπιστήμιο του ΤάρτουKarl Siilivask, History of Tartu University, 1632-1982, Perioodika, 1985, σελ. 97, 110.. 

Τα επόμενα χρόνια ο Βέσκε πραγματοποίησε μια σειρά μελετών και επιστημονικών ταξιδιών, ενώ από το 1886 μέχρι και τον θάνατό του διετέλεσε λέκτορας των φιννοουγγρικών γλωσσών στο Πανεπιστήμιο του Καζάν. Συγκαταλέγεται από κοινού με τους Γιάκομπ Χουρτ και Καρλ Άουγκουστ Χέρμαν στους πρώτους Εσθονούς γλωσσολόγους με επιστημονική κατάρτισηVirve Raag, The Effects of Planned Change on Estonian Morphology, Uppsala University Library, 1998, σελ. 31. έχοντας παράλληλα σημαντική συμβολή στη μελέτη των βόρειων και βορειοανατολικών εσθονικών διαλέκτωνTiina Söderman, Lexical Characteristics of the Estonian North Eastern Coast Dialect, AUU, 1996, σελ. 10, 17..

Εκτός από την πανεπιστημιακή του σταδιοδρομία, ο Βέσκε ασχολήθηκε με την ποίηση, τη μετάφραση και την καταγραφή δημοτικών τραγουδιών. Η λογοτεχνική του παραγωγή (η οποία είναι επηρεασμένη από την εσθονική παράδοση και έχει ως κύρια χαρακτηριστικά τον πατριωτικό της χαρακτήραToivo U. Raun, Estonia and the Estonians, Hoover Press, 2002, Second Edition, Updated, σελ. 78. και την συχνή αναφορά στην αγροτική ζωήMarie Alice L'Heureux, Appropriating Space. Ideology and Identity in the Cultural Landscape of Estonia, University of California, Berkeley, 2002, σελ. 232.) περιλαμβάνει τρεις ποιητικές συλλογές από τις οποίες μόνο η πρώτη εκδόθηκε όσο ο ίδιος ήταν εν ζωή. Παρόλο που ο Βέσκε χαρακτηρίζεται ως λογοτέχνης περιορισμένων δυνατοτήτων, αρκετά από τα ποιήματά του απέκτησαν διαχρονική δημοφιλίαIndrek Rohtmets, 2006, σελ. 314.. Επιπλέον υπήρξε μια από τις κύριες μορφές του εθνικού κινήματος της Εσθονίας της εποχής του. 

Πέθανε στο Καζάν την 4η Μαΐου του 1890 εξαιτίας καρδιακής προσβολής, ενώ η σορός του μεταφέρθηκε στην Εσθονία όπου και ετάφη σε κοιμητήριο του Τάρτου.

Παραπομπές

Κατηγορία:Εσθονοί ποιητές
Κατηγορία:Εσθονοί γλωσσολόγοι
Κατηγορία:Εσθονοί πανεπιστημιακοί